Վիրջինիա Հիլլ

**Վիրջինյա Հիլլ** (, ), գանգստերյան աշխարհի անենահայտնի կանանցից մեկը, ամերիկյան կազմակերպված հանցագործության մասնակից: Լինելով ծագումով Ալաբամայից՝ նա 1930-ական թվականների կեսերին եղել է «Չիկագո Աութֆիթ» իտալա-ամերիկյան մաֆիայի հանցավոր ընտանիքի սուրհանդակ: Հայտնի է, որ նա եղել է գանգստեր Բագսի Սիգելի սիրեցյալը:

## Վաղ կյանք
Օնի Վիրջինյա Հիլլը ծնվել է  1916 թվականի օգոստոսի 26-ին, Ալաբամա նահանգի Լիփսքոմբ քաղաքում։ Ծնողների բաժանումից հետո, 8 տարեկան հասակում, նա իր մոր, քույրերի և եղբայրների հետ, տեղափոխվել է Ջորջիա նահանգ՝ Մարիետա։ Նա հաճախել է Ռոբերտսի հիմնական դպրոցը: Ութերորդ դասարանն ավարտելուց հետո թողել է ուսումը։ 1931 թվականի նոյեմբերին, 15 տարեկան հասակում, ամուսնացել է 16-ամյա Ջորջ Ռենդելի հետ։

## Կազմակերպված հանցագործության հետ կապ
1933 թվականին Հիլլը Ռենդելի հետ լքել է Ջորջիան և տեղափոխվել Չիկագո՝ հույս ունենալով զբաղվել պոռնոգրաֆիայի բիզնեսով: Չիկագոյում նա բաժանվել է Ռենդելից և ամուսնալուծվել հաջորդ տարի: Նա աշխատել է որպես մատուցողուհի մաֆիոզների կողմից ղեկավարվող «Սան Կարլո» ռեստորանում անցկացվող «Առաջընթացի դար» համաշխարհային ցուցահանդեսի շրջանակներում տեղի ունեցող «Իտալական գյուղ» ցուցահանդեսի ժամանակ, ինչպես նաև զբաղվել՝ մարմնավաճառությամբ:

Նա ուշադրության է արժանացել հարուստ բուքմեյքեր և խաղամոլ Ջոզեֆ Էփշտեյնի կողմից, որը, ասում են՝ դարձել է նրա ֆինանսական խորհրդատուն  և, հնարավոր է նաև՝ սիրեկանը (չնայած Էփշտեյնը գեյ էր): Նա համալրել է «Չիկագո Աութֆիթ» հանցավոր կազմակերպության շարքերը: Բացի Չիկագոյի մաֆիայի անդամների սիրուհու դերը կատարելուց, նա ծառայել է որպես մատակարար՝ մաֆիայի անդամների միջև հաղորդագրություններ փոխանցելու համար: Ժամանակակից մեկնաբաններից մեկը նրան նկարագրել է հետևյալ կերպ.... ավելին, քան պարզապես կանացի կազմվածք: Նա ուներ փայլուն հիշողություն: Բավականին հմուտ էր գաղտնի դիվանագիտության մեջ, ինչը թույլ էր տալիս փարատել բռնկուն մարդասպանների կասկածները: Նա երկակի անձնավորություն էր, կարող էր բերանփակ լինել, երբ հարցը կարևոր բաների մասին է, և կարող էր ժամերով դատարկախոսել անկարևոր բաների մասին:Հետագայում, Հիլլը կապվել է Չարլզ Ֆիշետտիի հետ, որը Ալ Կապոնեի զարմիկն ու թիկնապահն էր: Ֆիշետտին նրան ուղարկել էր Նյու Յորք, որպեսզի հետևի Լուչիանո ընտանիքի գլուխ Ջո Ադոնիսին, ինչը նա արեց՝ դառնալով նրա սիրուհին: Նա հասարակությանը ասում էր, որ հարավային հասարակության բարձր խավի ներկայացուցիչ է, որն ունեցել է 4 հարուստ ամուսին՝ որոնցից ամուսնալուծվել է, որոնք էլ մահացել են, և նա խաբեաբար յուրաքանչյուրի ժառանգությունից ստացել է մեկ միլիոն դոլար, բայց այդ խաբեությունը բացահայտվել է:

Նյու Յորքում նա ծանոթացել է Լուչիանոյի մեկ այլ գործընկերոջ՝ Բագսի Սիգելի հետ: Հետագայում Սիգելի եւ Հիլլի կյանքի ուղիները նրանց բերել են Հոլիվուդ, և նրանց միջև ուժեղ սիրավեպ է սկսվել: Լուրեր կան, որ նա և Սիգելը գաղտնի ամուսնացել են Մեքսիկայում, երբ Սիգելը բաժանվել է իր կնոջից՝ Էստայից 1946 թվականին, բայց այդ տեսությունը ապացուցող որևէ ապացույց չկա:
աջից|մինի|214x214փքս|'''Հիլլի սիրեցյալը՝ Բենջամին Բագսի Սիգել:''''''Նյու Յորքի ոստիկանության լուսանկար, 1928 թվականի ապրիլի 12:'''
«Ֆլամինգո» խաղատուն-հյուրանոցի հիմնադիր Բիլլի Ուիքերսոնը անվանել է այն «Ֆլամինգո» նախքան Սիգելի՝ այդ բիզնեսին միանալը: Բայց շատերը կարծում են, որ դա սուտ է, և Սիգելն է այն անվանել «Ֆլամինգո»՝ Հիլլի պատվին, որը սիրում էր խաղադրույքներ կատարել և ում մականունը Ֆլամինգո էր իր երկար և նիհար ոտքերի պատճառով(այդ մականունը նրան տվել էր հենց ինքը՝ Սիգելը), բայց շատերը պնդում էին, որ նա իրականում կարճահասակ էր: Այս մականվան ծագման մասին մեկ այլ պատմություն կա, ըստ որի՝ մի քանի բաժակ խմելուց հետո նրա դեմքը դառնում էր վարդագույն, ինչպես ֆլամինգոյի գույնն է: Սակայն կազմակերպված հանցագործության արքա Լակի Լուչանոն իր հուշերում գրել է, որ Սիգելը հետաքրքրված է եղել «Հիալեա Պարկ» ձիարշավարանով և տեղական ֆլամինգոներին համարում էր լավ նշան: Բայց «Ֆլամինգո» անվանումը տրվել էր նախագծին ամենասկզբում՝ հանգստավայրերի ֆինանսավորող Բիլլի Ուիլքերսոնի կողմից:

Սիգելի սպանությունից չորս օր առաջ այն տանը, որը նա վարձել էր Հիլլի համար Կալիֆոռնիայում (1947 թվականի հունիս), Հիլլը չնախատեսված թռիչք էր ունեցել դեպի Փարիզ, ինչը հանգեցրել է այն ենթադրությանը, որ Հիլլին նախազգուշացրել էին Սիգելի մոտալուտ սպանության մասին:

1950 թվականին նա ամուսնացել է ավստրիացի լեռնադահուկորդ Հանս Հաուզերի հետ, որը Այդահոյի լեռնադահուկային դպրոցի՝ Սան Վալլիի տնօրենն էր: Հետագայում ունեցել են իրենց միակ որդուն՝ Փիթեր Հաուզերին(1950–1994): 1951 թվականին Հիլլին հրավիրեցին ցուցմունք տալու Քեֆովերի կոմիտե, որտեղ նա հերքեց կազմակերպված հանցագործության մասին որևէ տեղեկություն ունենալու փաստը, չնայած այն հանգամանքին, որ այդ տարվա մարտին «Թայմ» ամսագիրը նրան անվանել էր «Գանգստերական սիրուհիների թագուհի»: Այն բանից հետո, երբ Հիլլը մեղադրվեց 1954 թվականին եկամտահարկից խուսափելու մեջ, նա տեղափոխվեց Եվրոպա, որտեղ իր կյանքի մնացած մասը ապրեց որդու հետ:

## Մահ
1966 թվականի մարտի 24-ին, 49 տարեկան հասակում, Հիլլը ինքնասպան եղավ քնաբերների գերդոզավորումից Զալցբուրգի մոտակայքում գտնվող Կոփլ համայնքում: Նրա աճյունը ամփոփված է Զալցբուրգի Այգեն գերեզմանատանը: Ըստ Էնդի Էդմոնդսի «Բագսիի սիրելին: Մաֆիայի թագուհի Վիրջինյա Հիլլի գաղտնի կյանքը» կենսագրության` նրա մահը կասկածելի էր, չնայած այն հանգամանքին, որ այն ակնհայտ ինքնասպանություն էր: Ավստրիական լրատվամիջոցները, քաջատեղյակ լինելով Սիգելի հետ նրա նախկին կապի մասին, ենթադրում էին, որ նա փորձել է գումար կորզել՝ օգտագործելով իտալա-ամերիկյան մաֆիայի մասին իր տեղեկությունները:

## Ժառանգություն
Վիրջինյա Հիլլի մասին է պատմում 1974 թվականի հեռուստաֆիլմը, որտեղ նրան մարմնավորում էր Դայան Քենոնը։ 1991 թվականի «Բագսի» ֆիլմում, որը ներկայացնում էր նրա հարաբերությունները Բագսի Սիգելի հետ (Սիգելին մարմնավորում էր Ուորեն Բիթին), նրան մարմնավորում էր Աննեթ Բենինգը: Նա նաև հիմք է հանդիսացել 1950 թվականի «Անիծյալները լաց չեն լինում» ֆիլմի Ջոան Քրոուֆորդի կերպարի համար:

## Ծանոթագրություններ

Կատեգորիա:Դեղերի չարաշահումից մահացածներ
Կատեգորիա:Մաֆիա